
A Veszprémi Szakképzési Centrum
Sport és Tanulás Program és Sportösztöndíj szabályzata

I. Sport és Tanulás Program
1.  Az ismert, sikeres sportolók növelik a VSZC hírnevét, vonzerejét, ezért az intézmény érdeke a számára is hírnevet, elismerést hozó sportoló befogadása.
2. A Veszprémi Szakképzési Centrum (továbbiakban: VSZC) Az Emberi Erőforrások Minisztériuma „Magyarország jó tanulója − jó sportolója pályázat célkitűzéseivel összhangban, e szabályzat keretében létrehozza és működteti a „Sport és Tanulás Program”- ot (későbbiekben STP), illetve az ebben a programban résztvevő tanulókat segítő Bizottságot (továbbiakban: „Bizottság”).
3. Az STP- t és a Bizottság munkáját a VSZC irányítja. 

II. Bizottság
II/1 Bizottság létrehozásának célja:
- a szakképzésben továbbtanuló kiváló utánpótlás sportolóknak egyéni tanulás-támogatást (tanrendet), mentorálást nyújtson, 
- a kiemelkedő eredményekkel bíró sportolót megtartsa a sportban,
- a tudásukat hasznosítani képes kiváló emberek elhelyezkedését segítse elő Veszprém és vonzáskörzetében,
- Sport és Tanulás Program a veszprémi Pannon Egyetemen is működik, így segíti, támogatja a bizottság a két intézmény közötti átjárhatóságot.

II/2 Bizottság feladata
- elősegíteni a szakképzésbe tanulmányaikat folytató versenysportoló tanuló számára a tanulmányaikhoz szükséges felzárkóztató, mentoráló, esélyegyenlőséget biztosító feltételek megteremtését.
- egy mentorrendszert működtet, melynek célja a sportolók beiskolázásának, valamint a sportolók tanulmányi felzárkóztatásának elősegítése, támogatói csomagok összeállítása.


II/3 A Bizottság összetétele:
· VSZC részéről: kancellár, főigazgató, 1 fő koordinátor 
· szakképző intézmények részéről: 1 fő iskolai koordinátor

II/4 A Bizottság tagjainak feladatai
(1)  Az STP - be való felvételhez szükséges feltételeket a Bizottság a tapasztalatok és eredmények alapján félévente írja ki a következő pályázatot. 
(2)  A Bizottság tagjai a felvételi jelentkezések alapján regisztrálják és figyelemmel kísérik a VSZC-be beiratkozott versenysportolót. Az adatvédelmi törvény rendelkezései szerint biztosítják az adatok statisztikai célú felhasználását.
(3)   A Bizottság tagjai felmérik a versenysportoló oktatásával kapcsolatos különös igényeket tanulói és oktatói oldalról egyaránt, koordinálják a szükséges feltételek biztosítását.
(4) A Bizottság elbírálja és gondozza a versenysportoló segítségnyújtására, és kedvezményekre irányuló kérelmeit, illetve a szabályzatok előírásai alapján alternatív megoldási lehetőségeket javasolnak.
(5)   A Bizottság elősegíti a versenysportoló tanuló iskolai életbe való (szabadidős, kulturális, sport programok, stb.) bekapcsolódását.
(6)    Az STP segíti a sportolót továbbtanulás esetén a Pannon Egyetem irányába.
(7)   A bizottság tagjai folyamatosan konzultálnak a Pannon Egyetem felvételi rendszerének aktualizálásáról, és keresik a lehetőségeket a felvételi eljárást elősegítő programokon való részvételhez
(8)   A bizottság tagjai Veszprém megye, és Veszprém város vonzáskörzetében folyamatos kapcsolatot tartanak a gazdasági szereplőkkel az STP- ban résztvevő tanulók foglalkoztatása ügyében. 

II/4/1 Az iskolai koordinátor feladatai
- véleményezőként részt vesz a versenysportoló tanuló tanulmányi és egyéb kérelmeit elbíráló bizottságok munkájában (Kedvezményes Tanulmányi Rend)
-  az iskolai koordinátorok gyűjtik össze az egyesületi igazolásokat, és juttatják el papír alapon a Centrumba. 
- rendszeresen konzultál a versenysportoló tanulókkal, tájékozódik az esetleges újabb igényekről
- kapcsolatot tart a versenysportoló oktatóival, figyelemmel kíséri sportolói előmenetelét, 
- havonta teljesítésigazolást ad a VSZC részére, minden hónap 5- éig.

II/4/2 A VSZC koordinátor feladatai
(1) Irányítja a Bizottság munkáját,
(2) gondoskodik a Bizottság üléseinek megszervezéséről,
(3) gondoskodik a Bizottság ülések emlékeztetőinek elkészítéséről,
(4) tájékoztatja, illetve értesíti a Bizottság döntéseiről az iskolákat, valamint az érintett sportolókat,
(5) minden tanév végén beszámolót készít a Bizottság munkájáról és a munka során szerzett tapasztalatokról, amit megküld az iskoláknak,
(6) egyéni konzultációk során megismeri a jelentkezett tanulókat,
(7) koordinálja az ösztöndíj kifizetéshez havonta az igazolások beküldését, kitöltését, ennek minden hónap 10-ig eljuttatását a humán gazdálkodó szervezethez. 

II/5 A Bizottság működési rendje
(1) A Bizottság minden aktuális félév kezdetekor lehetővé teszi az online jelentkezéseket a programba való felvételhez, illetve az ösztöndíjhoz való jogosultsághoz.
(2) A Bizottság évente kétszer, a benyújtott kérelmek alapján, az azt követő 5 munkanapon belül dönt a programba felvett, illetve a programban bennmaradó tanulók tagságáról. illetve az ösztöndíjban részesülő tanulókról.
(3)   A jelentkezett tanulók sportteljesítményét az iskolai koordinátor ellenőrzi.  A jelentkezés és a tagság feltétele a sportegyesület igazolása, VSZC formanyomtatványát mellékelve az elmúlt 1 év legjobb eredményéről.




III. Program
III/1 Programba kerülés feltétele
(1) A sportoló Veszprémi Szakképzési Centrum intézményében tanulói jogviszonnyal rendelkezik.
(2) A tanuló sportegyesület aktív tagja, versenyeken eredményesen részt vesz.
(3) A tanuló egyesülete és a VSZC között aláírt együttműködési megállapodás megléte.
(4) A pontosan kitöltött kérelmek határidőre történő beérkezése.

III/2 A tanuló jogai és kötelességei
(1) A tanuló kötelessége a diákolimpiai versenyrendszereken eredményesen képviselni az intézményét,
(2)  PR célú rendezvényeken népszerűsíteni az iskolát, a VSZC-t, Veszprém városát,
(3) köteles tanulmányait legjobb tudása szerint folytatni,
(4) köteles magatartásával és viselkedésével példát mutatni iskolatársainak,
(5) köteles folyamatosan konzultálni az iskolai koordinátorral,
(6) ha sportági előmenetelében bármilyen változás történik, köteles jelezni az iskolai koordinátornak,
(7) joga van egyéni tanrendet kérelmezni (Kedvezményes Tanulmányi Rend),
(8) joga van az iskolai koordinátorral egyeztetni a tanulmányi számonkérések ütemezéséről,
(9) joga van edzőtáborokban, hétközi versenyeken részt venni.

IV. Sport és Tanulás Programba való jelentkezés
(1) Online kérdőív pontos kitöltése. 
(1) Sportegyesületi hivatalos igazolás. A kiírásban szereplő formanyomtatványok kitöltése a megelőző EGY ÉV eredményeiről. Az igazolás egyesületi vezető által aláírt dokumentum, melyet az iskolai koordinátor papír alapon juttat el a Centrum pályázati referensének. 
(2) [bookmark: _GoBack]A kérdőív kitöltésének és az egyesületi igazolás beérkezésének határideje minden év február 15, illetve szeptember 30. 
(3) A Programba bekerült tanulókkal és egyesületekkel a VSZC megállapodást köt.

V. SPORTÖSZTÖNDÍJ
(1) Az STP-be felvett tanulók körében az eredményesség alapján az első 12-15 sportolót támogatjuk sportösztöndíjjal. A díjazottokat sporteredmények alapján 3 kategóriába soroljuk.
(2)  Sportösztöndíjat csak a „Sport és Tanulás Program”-ba felvett (megállapodást aláírt),  tanulói jogviszonnyal rendelkező tanulók kaphatnak.
(3) A VSZC által kiírt Sportösztöndíjra pályázhatnak a Program aktuális félévében tanulói jogviszonnyal rendelkező, versenysport szempontból aktív tanulók. 
(4) A Sportösztöndíj Pályázat elbírálása előre rögzített és a pályázók számára megismertetett alábbi szempontrendszer szerint történik. 
(5) A pályázatokat a „Sport és Tanulás Program” Bizottsága rangsorolja.  A keretösszegét a VSZC határozza meg.
(6) A sorrendet az alábbi pontrendszer alapján állapítjuk meg. A pályázatban a Programba való jelentkezést megelőző egy év sporteredményei számítanak bele (ez alól kivétel az Olimpia, VB, EB)
(7)  A sorrendet nem csak a sportteljesítmény, hanem a tanulmányi eredmény is befolyásolja
(8) A sportösztöndíjban részesülő tanulókkal a VSZC ösztöndíjszerződést köt.

VI. Hatálybalépés
Jelen szabályzat 2026. 01. 01. napján lép hatályba. A szabályzat visszavonásig érvényes.



VII. Pontrendszer

I/1 Sporteredmény szerinti pontrendszer:
A pontszámítás az olimpiai és nem olimpiai sportágakra egységesen vonatkozik, azonban a rangsorolás elkülönítetten történik a következő bontásban:
· olimpiai csapatsport 
· olimpiai  egyéni sport
· nem olimpiai sportágak 
A rangsort kategóriákon belül, egymástól elkülönített listákon belül értékeljük. 
Az ösztöndíj összegét 40-40-20%-ban határozza meg a Biztosság. 

	A., Olimpiai eredmények

	 
	Pontok

	1. aranyérem
	30

	2. ezüst vagy bronz érem
	30

	3. pontszerző - 4-6. helyezés
	30

	4. értékelt helyezés
	30

	5. olimpiai kerettag
	30

	
	
	
	
	

	

	
	
	
	

	B., Világbajnokság, Európa bajnokság, Világkupa, Ifjúsági Olimpia

	 
	Pontok

	
	olimpiai sportág
	nem olimpiai sportág

	
	egyéni
	csapat
	egyéni 
	csapat

	1. aranyérem
	30
	28
	26
	24

	2. ezüst vagy bronz érem
	28
	26
	24
	22

	3. pontszerző - 4-6. helyezés
	26
	24
	22
	20

	4. értékelt helyezés
	24
	22
	20
	18

	5. olimpiai kerettag
	22
	20
	18
	16

	
	
	
	
	

	
	
	
	
	

	C., Nemzetközi versenyek (válogatottként), EYOF, Korosztályos versenyek

	 
	Pontok

	
	olimpiai sportág
	nem olimpiai sportág

	
	egyéni
	csapat
	egyéni 
	csapat

	1. aranyérem
	28
	26
	24
	22

	2. ezüst vagy bronz érem
	26
	24
	22
	20

	3. pontszerző - 4-6. helyezés
	24
	22
	20
	18

	4. értékelt helyezés
	22
	20
	18
	16

	5. olimpiai kerettag
	20
	18
	16
	14

	
	
	
	
	

	
	
	
	
	

	D., Magyar nemzeti bajnokság

	 
	Pontok

	
	olimpiai sportág
	nem olimpiai sportág

	
	egyéni
	csapat
	egyéni 
	csapat

	1. profi, NBI. 1-3. helyezés
	24
	22
	20
	18

	2. amatőr, NBI./B és NBII. 1-3. helyezés
	22
	20
	18
	16

	3. profi, NBI. 4-6.  helyezés
	20
	18
	16
	14

	4. amatőr, NBI./B és NBII. 4-6. helyezés
	18
	16
	14
	12

	5. profi, NBI. résztvevő
	16
	14
	12
	10

	6. amatőr, NBI./B és NBII. résztvevő
	14
	12
	10
	8


Ellenőrzés a beküldött egyesületi igazolások alapján.
I/2 Tanulmányi eredmény szerinti pontrendszer
[image: ]
Ellenőrzés a KRÉTA rendszerből leszűrt adatok alapján.
I/3 Szociális háttér
	Veszélyeztetett tanuló
	3 pont

	Hátrányos helyzetű tanuló
	4 pont

	Halmozottan hátrányos helyzetű tanuló
	5 pont

	SNI-s tanuló
	10 pont


Ellenőrzés a KRÉTA rendszerből leszűrt adatok alapján. A Bizottság hangsúlyt fektet a hátrányosabb helyzetű tanulók pályázati részvételének elősegítésére.
I/4 Edzés, versenyzési gyakoriság
	[bookmark: _Hlk220582719]Heti 1 edzés
	1 pont

	Heti 2 edzés
	2 pont

	Heti 3 edzés
	3 pont

	Heti 4 edzés
	5 pont

	Heti 5 edzés
	7 pont

	Heti 6 edzés
	9 pont

	Heti 7 vagy annál több edzés
	10 pont

	
	

	1-4 mérkőzés/verseny, vagy kevesebb
	1 pont

	5-8 mérkőzés/verseny
	3 pont

	9-12 mérkőzés/verseny
	5 pont

	13-16 mérkőzés/verseny
	7 pont

	17 mérkőzés/verseny, vagy több
	10 pont



Ellenőrzés az egyesület által beküldött formanyomtatvány alapján.
VIII. Támogatás összege:
I. 40.000 Ft / hó (3-5 fő)
II. 30.000 Ft / hó (3-5 fő)
III. 20.000 Ft / hó (3-5 fő)
A sportösztöndíj támogatás, minden félévben 5 hónap időtartamra szól!

